OzLabs/hebrew-wiki-articles huggingface dataset:
מערת ספונים

פתח מערת ספונים
נטיפים במערת ספונים]]

מערת ספונים היא מערת נטיפים הנמצאת בצידו הדרומי של ואדי נחל ספונים שבכרמל. פתח המערה נמצא כ־15–20 מטר מעל האפיק. אורך המערה כ־50 מטר. בכניסה למערה נמצאים גושי גיר גדולים המכילים ריכוז של מאובני רודיסטים. המצאות מאובנים אלה היא עדות שגושי גיר אלה הם מתקופת הטורון.
פיתחה של המערה קשתי ברוחב של 12 מטר וגובה מרבי של 5 מטר. פתח המערה מוביל לאולם ראשי גדול המכיל בחלקו הפנימי עמודי נטיפים וזקיפים גדולים. בין הנטיפים נמצא מעבר לחלקה הפנימי הדרומי של המערה. בחלק הפנימי נמצא אגן אבן קטן מהתקופה הפרהיסטורית. האגן קולט את המים המטפטפים מתקרת המערה.

== חפירה ארכאולוגית ==
במערה נערכו מספר חפירות ארכאולוגיות. החפירה הראשונה התקיימה בשנת 1941 בראשות הארכאולוג משה שטקליס. חפירה נוספת נערכה בין השנים 1965–1970 בראשות הארכאולוג אברהם רונן. חפירות אלה העלו ממצאים מהתקופות והתרבויות הפרהיסטוריות הבאות: התרבות המוסטרית, התרבות הכבארית, התרבות הנאטופית, נאוליתית וכלקוליתית. בנוסף נמצאו גם ממצאים המעידים על שימוש שנעשה במערה גם בתקופות היסטוריות.

שמה של המערה בערבית הוא ערק אל-ברוד שמשמעותו היא "מערת הפיצוץ". הרועים הערבים שהשתמשו במערה כמכלאה לצאן, נהגו להבריח את העטלפים השוכנים במערה על ידי פיצוצים.

==אתר על מדרגת סלע==
במחצית הדרך שבין פתח הנחל ומערת ספונים, על מדרגת סלע נמצאו שרידי אתר פרהיסטורי מהתקופות המוסטרית והנאוליתית. אתר זה נחפר על יד רונן ומ' למדן. השרידים כללו נדבך של קיר בנוי, נתזי צור, עצמות בעלי חיים, קליפות ביצי יען, גלעינים, קוצים של קיפוד ים וקונכיות. 
המצוק שמעל לאתר מכוסה בצמחים מטפסים בסבך צפוף ביותר. ניתן למצוא בו יערה
קיסוסית, זלזלת ועוד. קיר זה נקרא "קיר המטפסים". למרגלותיו נמצא גוש סלע ענק שניתק מהמצוק ויצר מחסה אשר בתקרתו מקננת סנונית המערות ועל גגו גרים שפני סלע.

==בור היונים==
במעלה הנחל בקטע שבין מצוק המטפסים ומערת ספונים מצויה מערה קרסטית גדולה הכוללת אולם מרכזי בעל קרקעית משופעת. למערה חמישה פתחים שהם פירים שקרקעיתם בעומק 16 מטר. בסמוך לבור נמצא כוך שהוא שרידי מערה שהתמוטטה. בכוך בתוך משקע גירני נמצאו עצמות ושברי צור. למרגלות הכוך נמצא גוש סלע המכיל גם הוא עצמות בעלי חיים כנראה מהתקופה הנאטופית ושברי צור.

==גלריית תמונות==

<gallery widths="180" heights="180" perrow="4">
קובץ:Northen Sfunim Cave - Mount Carmel -3.jpg|שרידי מערה במצוק הצפוני ממול למערת ספונים
</gallery>

==קישורים חיצוניים==

* 
* 
* 
* [http://www.quartaer.eu/pdfs/1968/1968_15_ronen.pdf Excavations at the cave of Sefunim (lraq El-Barud), Mt. Carmefl Preliminary report, by A.Ronen]

ספונים
קטגוריה:ארץ ישראל: מערות פרהיסטוריות
קטגוריה:אתרים ארכאולוגיים בכרמל
קטגוריה:מערות נטיפים
דן בהט

דן בהט (נולד ב-1938 בפולין) הוא ארכאולוג ישראלי.

==ילדות ולימודים==
בהט נולד בפולין ליצחק ורחל בהט בשנת 1938, זוג חלוצים ששהו בפולין בנסיבות בריאותיות. בהיותו בן שנה חזרה המשפחה לארץ. גדל בתל אביב, למד בבית ספר הכרמל ובתיכון חדש. ב-1964 קיבל תואר ראשון בארכאולוגיה ובהיסטוריה של עם ישראל באוניברסיטה העברית בירושלים. וב-1974 קיבל שם את התואר השני בהצטיינות. בין 1978 ל-1990 למד לתואר דוקטור במחלקה להיסטוריה כללית בהתמחות לימי הביניים. ב-1990 קיבל את הדוקטורט עם התזה Topography and Toponymy of Crusader Jerusalem תחת הדרכתו של פרופסור יהושע פראוור.

==עבודתו==
באוקטובר 1963 עמד בראש קבוצת חופרים של הדרגה העליונה של הארמון הצפוני במצדה במהלך מבצע החפירות במקום בראשות יגאל ידין. הקבוצה בראשותו מצאה קטע עתיק מתוך ספר ויקרא. 

בין 1963 ל-1990 עבד באגף העתיקות קודם להפיכתו לרשות העתיקות. עבודתו הביאה אותו לחפירות הצלה וסקירות ארכאולוגיות בכל רחבי ישראל, מג'בל מע'רה בצפון סיני ועד צפת ותל דן בצפון ישראל. 

בעמק בית שאן ניהל חפירות רבות בחורפים מעוטי הגשמים באזור. בשנים 1970–1972 השתתף במספר עונות חפירה בבית שאן. בשנת 1973 ערך סקירה ארכאולוגית לאחר גילוי כתובת רחוב ופרסם את הכתובת. בשנת 1976 ניהל חפירות הצלה בבית ירח.

בירושלים סקר מערות קבורה רבות וחפר את מנהרות הכותל. במהלך השנים התרכז יותר ויותר בירושלים ואף שימש כארכאולוג מחוז ירושלים.

לימד ארכאולוגיה במחלקה ללימודי ארץ ישראל וארכאולוגיה באוניברסיטת בר-אילן עד לפרישתו ב-2004 כמרצה בכיר.
מ-2003 מלמד ארכאולוגיה מקראית בבית הספר לתאולוגיה של אוניברסיטת טורונטו (St. Michael's College). פרסם ספרים ואטלסים רבים על ההיסטוריה והארכאולוגיה של ירושלים בתקופותיה השונות. מתמחה במיוחד בירושלים בתקופה המוסלמית.

הוא פעיל במסגרת אגודת דנטה אליגיירי ובמסגרת אגודת הידידות ישראל איטליה.

==פרסים ותארים==
ב-1987 קיבל את מלגת רחל ינאית בן-צבי מטעם יד יצחק בן-צבי על "תרומתו לחקר ירושלים" וב-1989 היה חתן פרס ירושלים לארכאולוגיה.
את פרס "איש שלום לחקר תולדות ירושלים וארץ ישראל" קיבל על ספרו "האטלס הגדול לתולדות ירושלים" ב-1993,
וב-2004 קיבל מנשיא איטליה תואר של אביר בלגיון הכבוד האיטלקי על תרומתו לקידום הידידות בין ישראל ואיטליה.

==קישורים חיצוניים==

* 
* דן בהט, [http://www.thekotel.net/library/article.asp?id=43 חשיפת הכותל המערבי ומנהרותיו] , באתר "הקרן למורשת הכותל המערבי"
* 
* [http://lisa.biu.ac.il/files/lisa/shared/DanbahatCVITAE_1__1_.pdf רשימת פרסומיו] 
* [http://www.youtube.com/watch?v=FVSAc7y6ms8 שיחה עם ד"ר דן בהט] באתר יוטיוב 
* [http://lisa.biu.ac.il/files/lisa/shared/DanbahatCVITAE_1__1_.pdf קורות חיים] 
* 

==הערות שוליים==

קטגוריה:ארכאולוגים ישראלים
קטגוריה:עובדי רשות העתיקות
קטגוריה:חופרים בעיר דוד
קטגוריה:אנשי העלייה החמישית
קטגוריה:ישראלים ילידי פולין
קטגוריה:בוגרי בית הספר הכרמל (תל אביב)
קטגוריה:בוגרי תיכון חדש
קטגוריה:סגל אוניברסיטת בר-אילן: ארץ ישראל וארכאולוגיה
קטגוריה:זוכי פרס ירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1938
טורקוואטו טאסו (מחזה)

טורקוואטו טאסו (Torquato Tasso) הוא מחזה מאת יוהאן וולפגנג פון גתה על המשורר האיטלקי בן המאה השש-עשרה טורקוואטו טאסו. גתה הגה את הרעיון למחזה בויימאר ב-1780, אבל כתב את רובו באיטליה בין 1786 ל-1788 והשלים אותו ב-1790.

== תרגומים לעברית ==
* טָרְקְבַטּוֹ טַסּוֹ, בתרגום יעקב כהן, הוצאת שטיבל, ורשה, תרפ"ג.
* טוֹרְקְבָטוֹ טַסּוֹ, בתרגום יעקב כהן, הוצאת שוקן, ירושלים ותל אביב, תשכ"ח.

== קישורים חיצוניים==

*[http://www.gutenberg.org/etext/10425 המחזה] בפרויקט גוטנברג (בגרמנית).

קטגוריה:ערכים שבהם תבנית בריטניקה אינה מתאימה
קטגוריה:מחזות גרמניים
קטגוריה:גתה
קטגוריה:מחזות מהמאה ה-18
נוצת מצנפת

חייל מ[[הרגימנט הוולשי המלכותי חובש כומתה עם נוצת מצנפת]]
נוצת מצנפת (באנגלית: Hackle) היא נוצה המשמשת לקישוט של כובע, לרוב במסגרת צבאית.

שימוש בנוצות מצנפת נפוץ בצבאות השייכים לבריטניה או לחבר העמים הבריטי, בעיקר אלו בעלי זיקה לסקוטלנד או צפון אירלנד בנוסף ליחידות פוסיליירים. הנוצות מגיעות בצבעים שונים, לרוב לבן, אדום או כחול. בין הצבאות בעולם אשר בהם ניתן למצוא את נוצת המצנפת הם הצבא הבריטי, הקנדי, ההודי, דרום אפריקני, הניו זילנדי, הפקיסטני ועוד.

== ראו גם ==
* כומתה
* שרוך

==קישורים חיצוניים==

קטגוריה:כיסויי ראש
קטגוריה:ביגוד צבאי, דרגות ואותות

fr:Plume#Utilisation ornementale
רב כהנא מפום נהרא

רב כהנא מפום נהרא (מכונה גם: רב כהנא השלישי) היה אמורא בבלי בדור השלישי והרביעי, עמד בראש ישיבת פום נהרא.
הוא היה כהן ממשפחת עלי הכהן.

בימי נעוריו למד אצל רב יהודה, אחרי פטירתו הוא שימש גם את רבה, ולמד אצלו את מסכת סנהדרין יחד עם חבירו רב ספרא. הוא עלה לארץ ישראל יחד עם רב ספרא חבירו, ולמד אצל זעירא ואצל רבי אבהו. כן למד אצל רבי חייא בר אבא, שגם התפלל עבורו שיאריך ימים, ואכן ברכתו התקיימה.

אחרי תקופה מסוימת חזר לבבל, ואז קבע את ישיבתו בפום נהרא, שם למד רב אשי, שנהיה תלמידו המובהק. שהתייחס אליו בכבוד מיוחד, ואף על פי שרב אשי ראה גם באמימר את רבו וקרא לו בלשון כבוד "מר", לא עשה זאת כאשר עמד בפני רב כהנא.

היה חברו של רב נחמן בר יצחק, וביחד נשאו תוכחותיהם על "גסי הרוח" (עשירי העם, המתערבים במינוי דיינים ופרנסים), אשר ברוממות לבם ובעשרם כי רב, ישכחו את חובותיהם.

ישיבתו של רב כהנא בפום-נהרא הייתה כפופה לישיבת סורא, אך עם פטירתו של רבא והלאה, הגיעו ראשי ישיבת נהרדעא, פעמים רבות, לבקר את רב כהנא בפום נהרא, וזאת כנראה מתוך כוונה לבסס את הקשר בין ישיבתם, לישיבת פום נהרא. רב כהנא הספיד בפום נהרא את רב זביד מנהרדעא, שהיה רבו מצד שני נותר קשר גם עם הישיבה בסורא, ומהציטוטים בתלמוד נראה כי רב יימר שהיה ראש ישיבת סורא במתא מחסיא הושפע מרב כהנא.

==הערות שוליים==

קטגוריה:הדור השלישי לאמוראי בבל
קטגוריה:הדור הרביעי לאמוראי בבל
קטגוריה:אמוראים כהנים
קטגוריה:אמוראים ממשפחת עלי הכהן
קטגוריה:תלמידי רב יהודה
קטגוריה:תלמידי רבה
קטגוריה:עולים מבבל לארץ ישראל בעת העתיקה
קטגוריה:עולים לארץ ישראל במאה ה-4
ישיבת פום נהרא

ישיבת פום נהרא הייתה ישיבה שהתקיימה בבבל בתקופת האמוראים בעיר "פום נהרא" שהייתה בתחום השיפוט של העיר סורא, ושכנה על גדתו המזרחית של נהר סורא, בקרבת שפכו לנהר החידקל ומכאן קיבלה את שמה. 

על פי המסופר בתלמוד, היהודים תושבי פום נהרא, היו עניים. 

ראש הישיבה שהייתה השלישית בחשיבותה מבין ארבע הישיבות בבבל, היה רב כהנא מפום נהרא רבו של רב אשי, ותלמידו של רבה בר נחמני, שהתגורר בפום נהרא. 

אמוראים נוספים שגרו ופעלו בפום נהרא הם: רב אחא בר רב, שהיה מאוחר יותר לראש הגולה, וכן רב בר שבא. 

==הערות שוליים==

פום נהרא
ברנרדו פאסקוויני

ברנרדו פאסקוויני (באיטלקית: Bernardo Pasquini, 17 בדצמבר 1637 - 22 בנובמבר 1710) היה מלחין איטלקי, שחיבר אופרות ומוזיקה כנסייתית.

== חייו ==
פאסקוויני נולד במאסה א קוצילה בוואל די נייבולה שבחבל טוסקנה. הוא היה תלמידם של אנטוניו צ'סטי ולורטו ויטורי. עוד בצעירותו הגיע לרומא והתקבל לשירות הנסיך בורגזה. בהמשך היה לנגן העוגב בבזיליקת סנטה מריה מג'ורה. פאסקוויני נהנה מחסותה של המלכה כריסטינה משוודיה ואופרה שכתב לכבודה, Dov'è amore è pieta, הוצגה בשנת 1679.

במהלך שהותו השנייה של אלסנדרו סקרלטי ברומא (1703-1708), הרבו פאסקוויני וארכאנג'לו קורלי להיפגש עם סקרלטי במופעי מוזיקה, בעיקר אלה שהיו קשורים לאקדמיה של ארקדיה, שבה היו שלושתם חברים. פאסקוויני מת ברומא ונקבר בכנסיית לורנצו אין לוקינה. 

פאסקוויני זכור גם כמלחין נמרץ לצ'מבלו; אחת מיצירותיו לכלי זה עובדה לתזמורת בידי אוטורינו רספיגי לסוויטה שלו, "הציפורים". 

קטלוג יצירותיו של ברנרדו פאסקוויני, בלוויית הערות ביוגרפיות ופרשנות לסגנונו - עבודת מוסמך אוניברסיטה של גלוריה אלנה טרווילגר (פאסקוויני) משנת 1952 - אפשר למצוא בספרייה של אוניברסיטת אינדיאנה.

חלק מן העבודה נסרק.

==קישורים חיצוניים==

* 

==הערות שוליים==

קטגוריה:מלחיני אופרה איטלקים
קטגוריה:מלחינים מתקופת הבארוק
קטגוריה:נגני עוגב איטלקים
קטגוריה:ילידי 1637
קטגוריה:נפטרים ב-1710
קטגוריה:מלחינים איטלקים במאה ה-17
קטגוריה:מלחינים איטלקים במאה ה-18
וילהלם שפמאן

וילהלם שפמן (בגרמנית: Wilhelm Schepmann; 17 ביוני 1894 - 26 ביולי 1970) היה ראש האס אה בגרמניה הנאצית ונשא דרגת אובר-גרופנפיהרר באס אס ורייכסלייטר במפלגה הנאצית.

שפמן החליף את ויקטור לוצה, אחרי שלוצה נהרג בתאונת דרכים ב-2 במאי 1943. שפמאן פעל להעלאת המורל בקרב אנשיו ושילב יחידות של האס-אה בכוחות האס-אס.

==קישורים חיצוניים==

קטגוריה:נאצים
קטגוריה:גרמנים שנולדו ב-1894
קטגוריה:גרמנים שנפטרו ב-1970
והה, מלך מזרח אנגליה

והה (באנגלית: Wehha; נפטר בשנת 571 לערך) היה מלך ממלכת מזרח אנגליה באמצע המאה השישית. ככל הנראה היה והה ראשון מלכי הממלכה לאחר איחוד "אנשי הצפון" (נורפוק - Norfolk) עם "אנשי הדרום" (סאפוק - Suffolk) לממלכה אחת.

והה היה אביו של ואפה אשר מלך אחריו, ואשר נחשב לאבי משפחת המלוכה של מזרח אנגליה (בני המשפחה קראו לעצמם וופינגס (Wuffings) על שמו).

על פי גנאלוגיה (רשימת צאצאים) מימי הביניים ובהם כתביו של בדה ונרביליס, והה היה בנו של וילהלם (Wilhelm), שהיה בנו של הריפ (Hryp), שהיה בנו של הרות'מונד (Hroðmund), שהיה בנו של טריגיל (Trygil), שהיה בנו של (Tyttman), שהיה בנו של קאסר (Caser) שהיה בנו של וודן (Woden).

==קישורים חיצוניים==

* [http://freepages.genealogy.rootsweb.ancestry.com/~lzrslong/b4224.htm#P192928 גנאלוגיה של והה]
* [http://www.historyfiles.co.uk/KingListsBritain/EnglandEastAnglia.htm ההיסטוריה של מזרח אנגליה]

קטגוריה:מלכי אנגליה
קטגוריה:מלכי מזרח אנגליה
די די ראמון

דאגלס קולווין (באנגלית: Douglas Glenn Colvin; 18 בספטמבר 1951 – 5 ביוני 2002) נודע יותר בכינוי די די ראמון (Dee Dee Ramone) היה הבאסיסט של להקת הפאנק רוק ראמונס, בין השנים 1974 (הקמת הלהקה) ועד שנת 1989 (הוחלף על ידי סי. ג'יי. ראמון).

==ביוגרפיה==
הוא נולד בפורט-לי שבוירג'יניה, וגדל בברלין.
בשנת 1974 הוא התחבר עם ג'ון קמינגס (ג'וני ראמון) וטום ארדליי (טומי ראמון), ומאוחר יותר גם עם ג'פרי היימן (ג'ואי ראמון), וביחד הם הקימו את להקת ראמונס.

קולווין היה מכור לסמים, בעיקר להרואין. הוא החל להשתמש בסמים כמתבגר, והמשיך להשתמש בסמים רוב חייו. קולווין נגמל מסמים בשנות ה-90 המוקדמות ושמר על עצמו "נקי" קרוב לעשור.

קולווין היה כותב השירים והמילים העיקרי של הלהקה, כגון: 53rd & 3rd, Commando, Rockaway Beach ו-Poison Heart.

בערב ה-5 ביוני 2002 מצאה אותו אשתו ברברה מת בדירתו שבהוליווד, ממנת יתר של הרואין. קולווין נקבר בבית-הקברות Hollywood Forever Cemetery, לא רחוק מהמקום שכיום נמצאת מצבת הזיכרון של חברו ללהקה, ג'וני ראמון.

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה
קטגוריה:ניו יורק: אישים
קטגוריה:חברי היכל התהילה של הרוק אנד רול
קטגוריה:גיטריסטים אמריקאים
קטגוריה:אמריקאים שנולדו ב-1951
קטגוריה:אמריקאים שנפטרו ב-2002
ואפה, מלך מזרח אנגליה

ואפה או וופה (באנגלית: Wuffa; 503 לערך - 578 לערך) היה מלך ממלכת מזרח אנגליה בין השנים 571 -578.

פרטים מועטים ידועים על תקופת מלכותו. 

בנו, טיטילה, מלך אחריו, ולימים מלך גם נכדו ראדוולד, אשר נקבר בסאטון הו.

משמעות שמו "זאב קטן" באנגלית עתיקה.

ואפה נחשב לאבי מלכי מזרח אנגליה, אשר נקראו על שמו "ואפינג" (Wuffing). לפי אחת הסברות היה זה ואפה, ולא אביו והה שאיחד את "אנשי הצפון" (ה"נורפוק") עם "אנשי הדרום" (ה"סאפוק") והקים את ממלכת מזרח אנגליה.

==קישורים חיצוניים==

* [http://freepages.genealogy.rootsweb.ancestry.com/~lzrslong/b1446.htm#P192927 גנאלוגיה של ואפה]
* [http://www.dot-domesday.me.uk/anglia.htm קורות חיים]
* [http://www.historyfiles.co.uk/KingListsBritain/EnglandEastAnglia.htm ההיסטוריה של מזרח אנגליה]

קטגוריה:מלכי אנגליה
קטגוריה:מלכי מזרח אנגליה
קטגוריה:נפטרים ב-578
דלקת סימפונונות

דלקת סימפונונות (בלועזית: ברונכיוליטיס) היא מחלה זיהומית (דלקת) של דרכי הנשימה הקטנות בריאות, מופיעה בעיקר אצל תינוקות בגילאים חודשיים עד שנתיים אבל יכולה להופיע בכל גיל. מחלה זו נגרמת עקב זיהום ויראלי בדרכי הנשימה, מתפשטת בישראל בעיקר מאמצע החורף ועד האביב והיא אחד מהגורמים השכיחים יותר לאשפוז בעונה זו.

ברונכיוליטיס נגרמת לרוב מנגיף ה-RSV. לעיתים המחלה נגרמת עקב מזהמים אחרים ואף עקב שילוב מזהמים. רוב הילדים נדבקים בנגיף ואצל רובם הסימפטומים אינם משמעותיים. לרוב תופיע נזלת מלווה בשיעול וחום קל והמחלה תחלוף מאליה כעבור כשבוע ועד חודש. אצל מיעוט הילדים המחלה מופיעה בצורתה הקשה יותר כלומר תחלואה ריאתית. ילדים הסובלים מתחלואה ראתית קלה מטופלים בבית באמצעות שאיבת הפרשות האף ואינהלציות. מקרים קשים יותר נזקקים לאשפוז בבית חולים. במהלך האשפוז מקבלים הילדים עירוי נוזלים, אינהלציות וטיפול בחמצן. אצל תינוקות עם מחלות רקע עלולה המחלה להיות קשה ואף לגרום למוות.

==ראו גם==
*דלקת סימפונות

==קישורים חיצוניים==

* [http://www.kidspedia.co.il/mamar.asp?id=61 ברונכיוליטיס באתר קידספדיה]

==הערות שוליים==
סימפונונות ונאדיות
* על פי האטלס של גוף האדם: אנטומיה ופיזיולוגיה מאת טרוור וסטון, ועל פי מקורות נוספים: מקנה הנשימה מסתעפים שני סימפונות, סימפון אחד לכל ריאה. בתוך הריאה הסימפונות מסתעפים לסימפונות משנה ואלו מסתעפים לצינורות קטנים יותר הנקראים בלעז ברונכיולים ובעברית סימפונונות. בקצה כל סימפונון יש שקיות אוויר הנקראות בלעז אלואלים ובעברית נאדיות. בדפנות הסימפונונות יש נימי דם.

קטגוריה:ערכים שבהם תבנית בריטניקה אינה מתאימה
קטגוריה:זיהומים חריפים בדרכי הנשימה התחתונות
קטגוריה:דלקת
שפץ ביתך

שפץ ביתך (באנגלית: Home Improvement) הייתה קומדיית מצבים אמריקאית ששודרה ברשת ABC בין השנים 1999-1991.

בישראל הסדרה שודרה במספר ערוצים, בהם הערוץ הראשון, ערוץ הילדים, ערוץ 3, ערוץ המזרח התיכון וערוץ סטאר וורלד.

==תקציר העלילה==
הסדרה מתארת את המתרחש אצל משפחת טיילור מדטרויט. מתמקדת באב המשפחה טים טיילור, העובד בתור שיפוצניק וגם מנחה תוכנית טלוויזיה משלו בשם "זמן שיפוץ". בה הוא מסביר ביחד עם עוזרו, אל בורלנד, על הכלים לבנייה או שיפוץ, אבל בסיומו של כל אחד מהפרקים השתבש דבר מה.

== סקירה ==

==הדמויות==
===משפחת טיילור===
*טים טיילור (טים אלן) - נשוי ואב לשלושה ילדים. טים הוא שיפוצניק ומנחה תוכנית טלוויזיה שחובב מכוניות וספורט.
*ג'יל טיילור (פטרישה ריצ'רדסון) - אשתו של טים. ג'יל היא אישה ישרה שלעיתים מעצבנת את בעלה ומאוחר יותר בסדרה היא מציגה את עצמה כפמיניסטית.
*בראד טיילור (זאקרי טי בריאן) - הבן הגדול מבין שלושת הבנים. אתלטי וחזק, נוטה לווכחנות ומריבות עם אחיו.
*רנדי טיילור (ג'ונתן טיילור תומאס) - הבן האמצעי מבין שלושת הבנים. נבון, תחמן שנוטה להיקלע לצרות.
*מארק טיילור (טארן נוח סמית') - הבן הצעיר מבין שלושת הבנים. נחשב לרגיש ופחדן עם פה גדול.

===דמויות משנה===
*אלברט "אל" בורלנד (ריצ'רד קארן) - חברו של טים ועוזרו בתוכניתו "Tool Time". הוא מציג ביחד עם טים את המוצרים לענייני בנייה או שיפוץ. טים נוטה ליצור מצבים שנועדו "לעבוד" עליו.
*ד"ר וילסון (ארל הידמן) - שכן של משפחת טיילור. וילסון הוא פרופסור לפילוסופיה. הוא נוהג לייעץ לטים בקשר לבעיותיו. לאורך הסדרה כמעט ולא נחשף פרצופו משום שהוא עומד מאחורי הגדר המשותפת לחצרות הבתים.
*ליסה (פמלה אנדרסון) - אחת העוזרות של טים בתוכניתו "Tool Time". אנדרסון עזבה במהלך העונה השנייה משום שקיבלה תפקיד ראשי בסדרה הפופולרית "משמר המפרץ", למרות זאת היא חזרה בתפקיד אורח בהמשך הסדרה.
*היידי קאפרט (דבי דאנינג) - המחליפה של ליסה בתור העוזרת של טים בתוכניתו "Tool Time".

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הערוץ הראשון - תוכניות רכש
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:ערוץ הילדים: תוכניות רכש
קטגוריה:קומדיות מצבים אמריקאיות
קטגוריה:אולפני ABC: סדרות טלוויזיה
קטגוריה:ABC: תוכניות וסדרות
דגימה (עיבוד אותות)

למעלה - אות רציף, באמצע - האות הדוגם, למטה - האות לאחר הדגימה
בעיבוד אותות, דגימה היא עיבוד של אות רציף לכדי אות בדיד. דוגמה נפוצה לדגימה היא המרה של גלי קול אות חשמלי אנלוג/רציף בזמן ממיקרופון, לרצף של דגימות בדידות/דיגיטליות בזמן. דגימה מייחסת ערך או קבוצת ערכים בדידים למשתנה התלוי (לרוב זמן או מרחב).
דוגם הוא האמצעי שמבצע את דגימת האות הרציף. דוגם אידיאלי-תאורטי מפיק דגימות שבנקודות זמן בהן נדגמו הן שוות בערכן לאות הרציף שנדגם. דוגם ADC (Analog to Digital Converter) מעביר את האות האנלוגי/הרציף לאות דיגיטלי/בדיד. בעוד שהפעולה ההופכית לדגימה שמחזירה את האות הבדיד להיות רציף הנה DAC(Digital to Analog Converter)

תדר נייקוויסט מציין את הקצב הנמוך ביותר בו ניתן לדגום את האות כך שיהיה ניתן לשחזר את האות המקורי באופן מדויק. לדוגמה: אם האות חסום ברוחב פס BW=4kHz, נדרש תאורטית בקצב דגימה של לפחות Fs=8kHz כדי לשחזר את האות.

== ראו גם ==
* תורת הדגימה (עיבוד אותות)

קטגוריה:עיבוד אותות
קטגוריה:עיבוד אותות ספרתי
Recording The Angel

Recording the Angel הוא פרויקט של להקת המוזיקה האלקטרונית הבריטית דפש מוד בשיתוף עם חברת התקליטים Live Here Now. מטרת הפרויקט הייתה להקליט את הופעותיהם באביב (צפון אמריקה) ובקיץ (אירופה ואסיה) של סיבוב ההופעות Touring the Angel לקידום אלבום האולפן ה-11 של הלהקה, Playing the Angel.
<br />מתוך 46 ההופעות שהוקלטו, רק 43 יצאו למכירה, והיו זמינים לרכישה בסוף המופע (וקבלת האלבום מספר חודשים לאחר הוצאתו), דרך הורדה דיגיטלית או דרך אתר החברה. כל ההוצאות עוצבו באותה צורה, למעט כיתוב התאריך ומקום המופע.

== רשימת השירים ==
להלן טבלה הממחישה את סט ליסט המופע והשינויים שבו.

<div style="text-align: center;">

{| class="wikitable"
! הערות !! שם השיר
|-
| שיר הפתיחה בכל תאריכי המופע || I Want it All <small>Playing the Angel</small>
|- style="background-color: #EFEFEF;"
| || A Pain That I'm Used to <small>Playing the Angel</small>
|-
| || A Question of Time <small>Black Celebration</small>
|- style="background-color: #EFEFEF;"
| || Suffer Well <small>Playing the Angel</small>
|-
| || Precious <small>Playing the Angel</small>
|- style="background-color: #EFEFEF;"
| || Walking in my Shoes <small>Songs of Faith and Devotion</small>
|-
| || Stripped <small>Black Celebration</small>
|- style="background-color: #EFEFEF;"
| רצועה אקוסטית על ידי מרטין גור || Home <small>Ultra</small>
|-
| רצועה אקוסטית מתחלפת על ידי מרטין גור|| Blue Dress <small>Violator</small><br />Judas <small>Songs of Faith and Devotion</small><br />It Doesn't Matter Two <small>Black Celebration</small>
|- style="background-color: #EFEFEF;"
| || In Your Room <small>Songs of Faith and Devotion</small>
|-
| || Nothing's Impossible <small>Playing the Angel</small> <br /> The Sinner in Me <small>Playing the Angel</small>
|- style="background-color: #EFEFEF;"
| || John the Revelator <small>Playing the Angel</small>
|-
| || I Feel You <small>Songs of Faith and Devotion</small>
|- style="background-color: #EFEFEF;"
| || Behind the Wheel <small>Music for the Masses</small>
|-
| || World in my Eyes <small>Violator</small>
|- style="background-color: #EFEFEF;"
| || Personal Jesus <small>Violator</small>
|-
| || Enjoy the Silence <small>Violator</small>
|- style="background-color: #EFEFEF;"
| רצועה אקוסטית מתחלפת על ידי מרטין גור|| Shake the Disease <small>The Singles 81-85</small><br />Leave in Silence <small>A Broken Frame</small><br />Judas <small>Songs of Faith and Devotion</small><br />It Doesn't Matter Two <small>Black Celebration</small><br />Somebody <small>Some Great Reward</small>
|-
| || Photographic <small>Speak & Spell</small><br />Just Can't Get Enough <small>Speak & Spell</small>
|- style="background-color: #EFEFEF;"
| || Never Let Me Down Again <small>Music For The Masses</small>
|}
</div>

== קישורים חיצוניים ==

* [http://www.depechemodelive.com האתר הרשמי של הפרויקט]

קטגוריה:אלבומי דפש מוד
קטגוריה:סדרת אלבומי הופעות
קטגוריה:אלבומי הופעה באנגלית
קטגוריה:אלבומי רוק אלטרנטיבי
ג'ו שי

ג'וּ שִׂי (בפין-יין: Zhū Xī; בכתב סיני: 朱熹; ) היה פילוסוף קונפוציאני סיני בן תקופת שושלת סונג, והדמות המובילה ברציונליזציה של הנאו-קונפוציאניזם. תרומתו החשובה לפילוסופיה הסינית כללה מתן חשיבות לארבעה ספרים קלסיים של הקונפוציאניזם: המאמרות, ספר מנציוס, תורת הגדול ודרך האמצע וקיומה; התמקדות במחקר של הדברים (Géwù/格物), והסינתזה של המושגים הקונפוציאניים היסודיים, ודגש על מדיטציה (תוך לימוד) כשיטה לתיקון מוסרי.

==דמותו ותורתו==
ג'ו שי היה מלומד שהתמצא היטב בקלאסיקות בפרשנויות, בספרי ההיסטוריה ובכתבים אחרים של קודמיו. הוא הגיע ממשפחה ענייה, אך כבר מילדות נודע בחוכמתו, ובגיל 18 עבר את הבחינות הקיסריות. הוא שימש פקיד ממשל מספר פעמים, על אף שנמנע ממשרה ציבורית לאורך רוב חייו הבוגרים. ג'ו שי כתב כמעט מאה ספרים ועמד בקשר עם עשרות מלומדים אחרים. הוא שימש מורה לקבוצות של תלמידים שחלקם למדו מפיו במשך שנים. תורתו נבנתה בין השאר על תלמודם של האחים צ'נג, אך ג'ו שי פיתח את התיאוריות המטאפיזיות שלהם בכל מה שנוגע לעיקרון (לי 理) ולכוח החיים (צ'י 氣). חסידיו תיעדו בכתב מעל אלף שיעורים שנתן.

ג'ו שי היה צאצא של ג'ו ג'ינגדזה, שר והיסטוריון מתקופת שושלת טאנג אשר הוא ומשפחתו נודעו ביושרם ובכיבוד ההורים שלהם.

==השפעתו==
ג'וּ שִׂי נחשב לפילוסוף הניאו קונפוציאני המשפיע ביותר בסין, ולהוגה המשפיע ביותר בהיסטוריה הסינית אחרי קונפוציוס עצמו, והוא היחיד מבין תריסר הפילוסופים הסיניים הנערצים במקדשים קונפוציאניים שאינו תלמיד ישיר של קונפוציוס. לתהילתו זכה בעיקר בזכות העריכה והפרשנויות שיצר לארבעת הספרים הקלאסיים. יצירותיו אלו, על אף שלא הופצו בימי חייו, שימשו בסיס הידע לבחינות הקיסריות במשך כ-600 שנה, משנת 1313 ועד 1905. ג'וּ שִׂי אף הגדיר את הספרים הנכללים בקאנון הקונפוציאני, הידוע כיום בשם ארבעת הספרים וחמש הקלאסיקות.

השפעתו הגיעה אף לקונפוציאניזם היפני, וגם אן חיאנג, אבי הקונפוציאניזם הקוריאני, העלה אותו על נס.

==ראו גם==
* רן (קונפוציאניזם)
* מידות טובות

==קישורים חיצוניים==

* 
* 
* 

==הערות שוליים==

קטגוריה:פילוסופים של ימי הביניים
קטגוריה:פילוסופים סינים
קטגוריה:שושלת סונג
קטגוריה:ילידי 1130
קטגוריה:נפטרים ב-1200
רב כהנא (הרביעי)

רב כהנא (הרביעי) היה אמורא בבלי, בן דודו של רב אשי וראש ישיבת פומבדיתא משנת ד'קנ"ו (395) עד שנת ד'קע"ג (414)

הוא היה בדורם של רב פפא ורב הונא בריה דרב יהושע, והעריך אותם, כאשר אחד מתלמידיו שאל אותו שאלות באגדה הוא הוכיח אותו על שאינו לומד לפני רב פפא ורב הונא בריה דרב יהושע שעוסקים באגדות שקיבלו מרב חסדא ורבה בריה דרב הונא. הוא נשא ונתן עם רב אשי בהלכה.

==הערות שוליים==

קטגוריה:אמוראים כהנים
כהנא
כהנא
קטגוריה:נפטרים ב-414
ולדימיר ארנולד

ולדימיר ארנולד (רוסית: Владимир Игоревич Арнольд; 12 ביוני 1937 – 3 ביוני 2010), היה מתמטיקאי יהודי-רוסי. ידוע בעיקר בזכות משפט קולמוגורוב-ארנולד-מוזר המטפל בתורת היציבות של מערכות המילטוניות. תרם רבות גם בתורת המערכות הדינמיות, תורת הקטסטרופות, טופולוגיה, גאומטריה אלגברית, מכניקה קלאסית ותיאורית הסינגולריות. בשנת 1957 הציג את הפתרון לבעיה השלוש-עשרה של הילברט.

==קורות חיים==
נולד ב-12 ביוני 1937 באודסה, אז בברית המועצות. אימו הייתה יהודייה.

כבר בגיל 20, כתלמידו של אנדריי קולמוגורוב באוניברסיטת מוסקבה הצליח להוכיח שכל פונקציה רציפה בעלת מספר משתנים, ניתן להציג כהרכבה של מספר סופי של פונקציות בשני משתנים ובכך לפתור את הבעיה ה-13 של הילברט.

את לימודיו באוניברסיטת מוסקבה הוא השלים בשנת 1959, ובין 1965 ו-1986 שימש שם כפרופסור. עבר לעבוד במכון סטקלוב למתמטיקה והתקבל כחבר באקדמיה הרוסית למדעים בשנת 1990.

זוקפים לזכותו של ארנולד את הפיכת הטופולוגיה הסימפלקטית לענף נפרד. השערת ארנולד על מספר נקודות השבת של סימפלקטומורפיזמים המילטוניים דחפה לפיתוח הומולוגיית פלור.

ארנולד ידוע בסגנון כתיבה בהיר. הוא הצליח לשלב הסברים אינטואיטיביים בנושאים מתמטיים, ובכך יצר סגנון הוראה מיוחד. בהרבה מהספרים שהוא כתב, הוא הצליח להסביר נושאים מתמטיים בעזרת גישה גאומטרית, לדוגמה למשוואות דיפרנציאליות רגילות. יש הטוענים כי השיטה של ארנולד מסבירה את העקרונות של התאוריה, אבל לא מספקת הוכחה של ממש.

ארנולד היה מבקר חריף של המגמה להפשטה במתמטיקה, זו המיוצגת בעיקר על ידי אסכולת בורבאקי. עבד עד יום מותו ב-(2010), כמרצה במכון סטקלוב במוסקבה, ובאוניברסיטת דופין פריז. 

נכון ל-2006, היה לארנולד מדד הציטוטים הגבוה ביותר בין המדענים הרוסיים וה-h-index שלו עומד על 40. בין תלמידיו הבולטים ניתן לציין את אלכסנדר גיבנטל וויקטור ואסילייב.

ארנולד נפטר ב-3 ביוני 2010 בפריז, ממחלת דלקת הצפק (peritonitis), ימים ספורים לפני יום הולדתו ה-73.

==פרסים והנצחה==

האסטרואיד 10031 Vladarnolda, נקרא על שמו.

==ראו גם==
* לשון ארנולד

==קישורים חיצוניים==

* 

* [http://www.pdmi.ras.ru/~arnsem/Arnold/ עמוד הבית של ולדימיר ארנולד]
* [http://www.mccme.ru/ium/~arnold/ קורות חיים קצרים של ארנולד]
* [https://web.archive.org/web/20170428233041/http://pauli.uni-muenster.de/~munsteg/arnold.html על הוראת מתמטיקה], טקסט המדבר על גישתו של ארנולד להוראת המתמטיקה
* [http://arxiv.org/pdf/1007.0688 תלמידו של ולדימיר ארנולד מספר על האדם והמתמטיקאי]
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מתמטיקאים יהודים רוסים
קטגוריה:מתמטיקאים יהודים אוקראינים
קטגוריה:זוכי פרס קראפורד במתמטיקה
קטגוריה:טופולוגים יהודים
קטגוריה:יהודים חברי האקדמיה הלאומית למדעים של ארצות הברית
קטגוריה:רוסים חברי האקדמיה הלאומית למדעים של ארצות הברית
קטגוריה:יהודים זוכי פרס לנין
קטגוריה:זוכי פרס הארווי
קטגוריה:זוכי פרס וולף למתמטיקה
קטגוריה:יהודים זוכי פרס שאו
קטגוריה:זוכי פרס דני היינמן לפיזיקה מתמטית
קטגוריה:יהודים חברי האקדמיה האמריקאית לאמנויות ולמדעים
קטגוריה:רוסים חברי האקדמיה האמריקאית לאמנויות ולמדעים
קטגוריה:יהודים חברי האקדמיה הצרפתית למדעים
קטגוריה:אישים הקבורים בבית העלמין נובודוויצ'יה
קטגוריה:רוסים שנולדו ב-1937
קטגוריה:רוסים שנפטרו ב-2010
טום מיקס

תומאס אדווין מיקס (באנגלית: Thomas Edwin Mix; 6 בינואר 1880 - 12 באוקטובר 1940) היה שחקן קולנוע וראינוע אמריקאי ששיחק ברבים מסרטי המערבונים הראשונים. הוא השתתף ב-336 סרטים בין שנת 1910 ל-1935. מיקס היה כוכב העל הראשון של המערבונים בהוליווד, ונחשב כמי שהגדיר את הז'אנר עבור השחקנים הקאובוים שבאו אחריו.

==קישורים חיצוניים==

* 
* 

קטגוריה:שחקני קולנוע וטלוויזיה אמריקאים
קטגוריה:שחקני ראינוע
קטגוריה:אישים שהונצחו בשדרת הכוכבים של הוליווד: קולנוע
קטגוריה:הרוגי תאונות דרכים בארצות הברית
קטגוריה:אמריקאים שנולדו ב-1880
קטגוריה:אמריקאים שנפטרו ב-1940
כרומודינמיקה קוונטית על סריג

כרומודינמיקה קוונטית על סריג היא שיטה לפתרון בעיות בכרומודינמיקה קוונטית הכוללות קווארקים וגלואונים. בשיטה זו מחלקים את המרחב-זמן לרשת בדידה וסופית של נקודות שבהן פותרים את המשוואות.

כרומודינמיקה קוונטית היא התורה המסבירה את מקורו של הכוח הגרעיני החזק, והיא תורת שדות קוונטית. בכרומודינמיקה קוונטית באנרגיות נמוכות לא ניתן להשתמש בתורת ההפרעות, המשמשת לחישובים בתורות שדה קוונטיות אחרות, עקב קבוע הצימוד החזק שהוא גדול באנרגיות נמוכות.

חישובים אופייניים בחישובי סריג הם למשל מסה של חלקיקים מורכבים (כגון מזונים). לחלופין, ניתן בעזרת מדידת מסת חלקיקים מורכבים וחישובי סריג, לחשב את מסת הקווארקים הבודדים. מסת קווארק אינה ניתנת למדידה, כיוון שקווארקים לא נמצאים חופשיים בטבע אלא תמיד מסתדרים בחלקיקים מורכבים ונטולי מטען צבע.

==עקרונות==
את המרחב ("הרצף", continuum) מחליפים בסריג. צעד הסריג נקרא לרוב a וגודל הסריג הכולל הוא האורך בכל אחד מארבעה הממדים, <math>\ L_x\cdot L_y\cdot L_z\cdot T</math>. בגבולות הסריג מציבים תנאי שפה מחזוריים. את הנגזרת הרגילה מחליפים בנגזרת בדידה,
:<math>\ \partial_\mu\phi(x) \rightarrow \frac1a[\phi(x+a\hat\mu)-\phi(x)]</math>.
תחילה מחשבים את הקונפיגורציות של הגלואונים, שגם תלויות בקווארקים, בעזרת דגימה של הפעולה בשיטת מונטה קרלו.

לאחר קבלת הקונפיגורציות מחשבים את הגדלים הרצויים, בעזרת פונקציות קורלציה של השדות החיצוניים המשתתפים בתהליך. למשל, לחישוב מסה של מזון, מחשבים את הקורלטור של שני מזונים זהים.

לשם קבלת גדלים פיזיקליים נדרש כיול הסריג על פי גדלים פיזיקליים מדודים. לרוב צעד הסריג אינו גודל קבוע אלא מכוייל על פי קבוע הצימוד, ותכונה של הפאיון כמו המסה או מקדם הצורה (form factor).

==דיוק==
השגיאות המרכזיות בחישוב נובעות מהדיסקרטיזציה, ולכן תלויות בצעד הסריג - אפשר לראות את התלות בפיתוח לטור על פי צעד הסריג. כדי לשפר את החישוב לתוצאה מדויקת יותר, ניתן לבטל את התוצאות בסדרים הנמוכים בטור. כיום נהוג לבטל את הסדר הראשון (התלוי ליניארית ב-a), כך שהשגיאה הגדולה ביותר תלויה ב-<math>a^2</math>.

מסת הקווארקים הקלים, u ו-d משפיעה מאוד על הזמן של החישוב. מסה קלה יותר פירושה זמן חישוב ארוך יותר, ולכן המסות הנהוגות כיום גבוהות מהמסות האמיתיות. ההפרש בין המסה האמיתית למסה המחושבת הוא שגיאה נוספת בחישוב.

גודל הסריג הסופי (L) גם הוא יוצר שגיאה. בחישובים בהם השגיאה הזו משמעותית משפרים גם את הסדר הראשון ב-L.

השגיאה הסטטיסטית בחישוב היא השגיאה הנובעת מהשוני בין הקונפיגורציות השונות של הגלואונים.

==קישורים חיצוניים==

קטגוריה:פיזיקת חלקיקים
קטגוריה:פיזיקה תאורטית
קטגוריה:תורת השדות הקוונטית
קטגוריה:הכוח החזק
קורנמוז

שני קורנמוזים ושני קרומהורניםקורנמוז (Cornamuse) הוא כלי נשיפה עם פייה כפולה מתקופת הרנסאנס. הפייה מושחלת אל חלקו העליון של הכלי ונמצאת תחת מכסה. למכסה יש פתח בצידו או בראשו אליו נושפים. לקורנמוז הבס יש כמה דגמים ובהם פתח נשיפה בראש המכסה, פייה מוארכת או פתח אליו מחוברת צינורית ובקצה פייה. הכלי דומה בדרכים רבות לקרומהורן ולראושפייפה, אבל בשונה מהם, הפעמון של הקורנמוז סגור ולכן צליל הכלי הרבה יותר שקט ועדין. למרות זאת, ניתן להסיר את הפקק בתחתית הפעמון לקבלת צליל חזק יותר.

בספרו "סינטגמה מוזיקום" מתאר מיכאל פרטוריוס את צלילו של הקורנמוז כ .

אף כלי לא שרד מתקופת הרנסאנס וכל הכלים המיוצרים כיום הם רפרודוקציות המבוססות על ציורים ועל תיאורו של פרטוריוס. בדומה לכלי נשיפה אחרים מהתקופה יש כלי סופרן, אלט טנור ובס. מנעד הכלי הוא אונדצימה (סופרן וטנור מדו עד פה, אלט ובס מפה עד לה). האצבועים זהים לאלה שבשימוש בקרומהורנים או בחליליות. ישנם מספר צלילים שיש להשתמש באצבועים חליפיים כדי לשמור על האינטונציה.

==קישורים חיצוניים==

קטגוריה:כלי נשיפה
קטגוריה:כלים אותנטיים
הסכם סטולבובו

הסכם סטולבובו הוא הסכם שלום שנחתם ב-9 במרץ 1617 בין רוסיה הצארית לבין שוודיה וסיים את מלחמת אינגריה שהחלה בשנת 1610. נציגי ג'יימס הראשון, מלך אנגליה היו המתווכים בין הצדדים. שיחות השלום החלו עוד בינואר 1616, מיד לאחר סיומה המעשי של הלחימה. לאחר כחודשיים של משא ומתן, הסתיימו השיחות ללא הסכמה. יחד עם זאת, היה ברור שאין מקום להמשך הלחימה ולכן כעבור כמעט שנה, התחדשו השיחות בכפר סטולבובו. לאחר כחודשיים נחתם החוזה.

הנקודות העיקריות בהסכם היו:
* השוודים מפנים את כוחותיהם מהעיר נובגורוד וסביבותיה והשטח חוזר לשליטה רוסית.
* השטחים לאורך החוף של הים הבלטי, אינגריה ושטחים באזור קרליה הועברו לשליטה שוודית.
* הרוסים התחייבו לשלם לשוודיה כ-20,000 רובל (כ-1,000 ק"ג כסף).
* הסוחרים מורשים לפתוח בתי מסחר במספר ערים.
* סוכם על חילופי שבויים.
* אנשי האצולה הרוסית בשטחים שהועברו לשליטה שוודית יכולים לעבור לרוסיה עם כל רכושם.
* הרוסים ויתרו על הניסיונות להחזיר לעצמם שליטה בליבוניה.

שוודיה ראתה בנוסח החוזה הצלחה גדולה - שטחים משמעותיים הועברו לשליטתה, היא הצליחה לנתק את רוסיה הצארית מהים הבלטי והגבול בין המדינות עבר בקו הטבעי של האגמים. למרות התנאים הקשים, גם הממשל הרוסי היה מרוצה מנוסח ההסכם. העיר נובגורוד וסביבותיה חזרו לרוסיה הצארית. סיום הלחימה אפשר לצבא להתרכז בלחימה מול האיחוד הפולני-ליטאי.

הגבולות שהוגדרו בחוזה היו בתוקף עד למלחמת הצפון הגדולה שהחלה בשנת 1700.

==קישורים חיצוניים==
* 

קטגוריה:שוודיה: אמנות והסכמים
קטגוריה:רוסיה הצארית: אמנות והסכמים
קטגוריה:קרליה (חבל היסטורי)
הסכם סטולבובו
קטגוריה:הסכמי שלום במאה ה-17
אלגברה דיפרנציאלית מדורגת

במתמטיקה, ובמיוחד באלגברה דיפרנציאלית ובאלגברה הומולוגית, אלגברה דיפרנציאלית מדורגת היא קומפלקס שרשרת אשר יש עליו מבנה נוסף של כפל אשר מקיים כלל לייבניץ מדורג.

==הגדרה==

אלגברה דיפרנציאלית מדורגת היא אלגברה מדורגת A ביחד עם העתקת דיפרנציאל אדיטיבית d מדרגה 1- המקיימת:
# <math>\,d\circ d = 0</math>
# <math>\,d(a \cdot b) = (da)\cdot b + (-1)^{|a|}a\cdot d(b)</math>

על פי התנאי הראשון, A היא קומפלקס שרשרת, ואילו על פי התנאי השני, הדיפרנציאל מקיים כלל לייבניץ מדורג.

==דוגמאות==

* קומפלקס קוזול של חוג A ביחס לקבוצת איברים הוא אלגברה דיפרנציאלית מדורגת.
* האלגברה הטנזורית של מרחב וקטורי מעל שדה היא אלגברה דיפרנציאלית, כאשר פעולת הדיפרנציאל מוגדרת בדומה לזו של קומפלקס קוזול.

==שימושים==
אחד השימושים החשובים לאלגבראות דיפרנציאליות מדורגות הוא שימוש בהן כמעין רזולוציות לחוגים. באלגברה הומולוגית מקובל להחליף מודול "בעייתי" M בקומפלקס שמורכב ממודולים בעלי התנהגות יפה שהוא קוואזי-איזומורפי לו (כלומר - הקומפלקס הוא רזולוציה של M). בדומה לכך, אם לחוג נתון A יש תכונות "בעייתיות", לעיתים ניתן להחליפו באלגברה דיפרנציאלית מדורגת B שהיא קוואזי-איזומרפית לו ובעלת "התנהגות יפה יותר". מתברר שהקטגוריה הנגזרת של מודולים מעל A שקולה לקטגוריה הנגזרת של מודולים מדורגים דיפרנציאלים מעל B, ולכן במקום לעשות אלגברה הומולוגית מעל החוג ה"בעייתי" A, אפשר לעבוד מעל האלגברה B.

קטגוריה:אלגברה הומולוגית
קטגוריה:תורת החוגים
קטגוריה:אלגברה דיפרנציאלית
גוריי

גורַיי (בפולנית: Goraj; ביידיש: גאריי) הוא כפר בדרום-מזרח פולין, במחוז בילגוריי, כ-60 ק"מ מדרום ללובלין וכ-20 ק"מ מבילגוריי, בו מתגוררים כ-1,000 תושבים.

==תולדות היישוב==
היישוב גוריי נזכר לראשונה בתעודות מהמאה ה-14, וסמוך למועד זה הוענקו לו זכויות עיר, אשר אושרו בידי המלך ולדיסלב השני יגיילו. בסוף המאה ה-16 עבר היישוב לבעלות האציל יאן זמויסקי.

במאה ה-17 נהרס היישוב כתוצאה מפלישות הקוזקים. בחלוקת פולין הועבר היישוב לשליטת אוסטריה, ומשנת 1815 נכלל בשטחי פולין הקונגרסאית. בשנת 1837 פרצה ביישוב שרפה גדולה שכילתה את רוב בתיו, ובשנת 1869 הוחזר היישוב למעמד של כפר. מסוף המאה ה-19, עם חיבור היישוב לרשת מסילות הברזל, הואצה התפתחותו הכלכלית.

==יהודי גוריי==
התיעוד הראשון לישיבת יהודים ביישוב הוא משנת 1626, ובפרעות ת"ח ות"ט נפגעו יהודי היישוב מכנופיותיו של חמלניצקי.

בסוף המאה ה-18 הוקם ביישוב בית כנסת מפואר מעץ, ובמהלך המאה ה-19 גדל היישוב היהודי בגוריי, וחלק מאנשיו התפרנסו מסחר בעצים. אחד מבניה המפורסמים של גוריי הוא הרב מנחם מנדל מורגנשטרן, אשר נודע כרבי מקוצק.

במהלך מלחמת העולם הראשונה סבלו יהודי היישוב ממעשי ביזה מצד החיילים הרוסים ומהפצצותיהם את הכפר, ובנובמבר 1918 סבלו יהודי הכפר מהתעמרות מצד החיילים הפולנים. כתוצאה מכך, רבים מיהודי הכפר עזבו אותו. בסיוע ארגונים מקומיים ויוצאי הכפר בארצות הברית השתקמה הקהילה בכפר, ובין מלחמות העולם התגברה בו הפעילות הציונית, וקבוצה קטנה ממנו אף עלתה לארץ ישראל. כמו כן, פעלה ביישוב אגודת ישראל, אשר הפעילה בו בית ספר מרשת בית יעקב. בשנים אלו נמנו בכפר כ-400 יהודים.

בשנות השלושים סבלו יהודי הכפר ממעשי אנטישמיות מצד שכניהם הפולנים, שכללו יידויי אבנים וניפוץ שמשות בבתיהם.

===בשואה===
באמצע ספטמבר 1939 נכבש הכפר בידי הגרמנים, ועם כניסתם אליו, החלו לחטוף יהודים לעבודות כפייה. תוך תקופה קצרה הגיעו לכפר פליטים יהודים מפרמפול הסמוכה, ובאפריל 1941 הובאו לגוריי כ-800 יהודים מבילגוריי.

לאחר פרוץ מבצע ברברוסה הוטלו על יהודי הכפר הגבלות תנועה, ונאסר עליהם לצאת מהכפר. באוקטובר 1942 הציתו הגרמנים את בתי היהודים בכפר, והעבירו את יהודי היישוב לפרמפול. משם, הוצעדו עם יהודי המקום כ-22 ק"מ עד תחנת הרכבת בזווייז'ינייץ, וממנה שולחו בקרונות משא למחנה ההשמדה בלז'ץ.

===אזכורים בתרבות===

הסופר וחתן פרס נובל יצחק בשביס-זינגר פרסם ב-1937 את ספרו השטן בגוריי העוסק כולו בקורות העיירה ויהודיה במאה ה-17 בתקופת שבתאי צבי.

==קישורים חיצוניים==

* 
* [https://web.archive.org/web/20180513201600/http://moreshet.pl/he/node/324 גוריי] ב [https://web.archive.org/web/20151026025431/https://web.archive.org/web/20180513201600/http://moreshet.pl/ אתר מרכז מורשת יהדות פולין]
* 
* 

קטגוריה:לובלין (פרובינציה): יישובים
קטגוריה:קהילות יהודיות בפולין
קטגוריה:שואת יהודי פולין: קהילות
פונקציה אופיינית (הסתברות)

בתורת ההסתברות ובסטטיסטיקה, פונקציה אופיינית של משתנה מקרי היא פונקציה המתארת את ההתפלגות שלו. בעזרתה ניתן לנתח את ההתפלגות של משתנה אקראי באופן מלא מבלי להשתמש בפונקציית צפיפות ההסתברות או בפונקציית ההצטברות. הפונקציה האופיינית שימושית במיוחד לתיאור ההתפלגות של צירוף ליניארי של משתנים אקראיים.

==הגדרה==
הפונקציה האופיינית של משתנה אקראי X היא פונקציה מרוכבת המוגדרת כתוחלת של e<sup>itX</sup>, כאשר i הוא היחידה המדומה ו־t מספר ממשי שמהווה את המשתנה של הפונקציה האופיינית:

:<math>\varphi_X(t)=\operatorname{E}[\,e^{itX}\,]</math>

בחישוב התוחלת כאינטגרל, הפונקציה האופיינית מתקבלת כצמוד של התמרת פורייה של פונקציית צפיפות ההסתברות:

:<math>\varphi_X(t) = \int_{-\infty}^\infty e^{itx}\,dF_X(x) = \int_{-\infty}^\infty e^{itx} f_X(x)\,dx </math>

לפונקציה האופיינית קשר פשוט לפונקציה יוצרת המומנטים (אם מרחיבים את תחום ההגדרה שלה למרוכבים):

:<math>\varphi_X(-it)=M_X(t)</math>

בניגוד לפונקציה יוצרת מומנטים, הפונקציה האופיינית תמיד קיימת וממנה ניתן לקבל את פונקציית צפיפות ההסתברות ואת המומנטים או להסיק על אי קיומם.

==שימושים==
*הפונקציה האופיינית של סכום של שני משתנים אקראיים בלתי תלויים סטטיסטית היא מכפלת הפונקציות האופייניות שלהם:

:<math>\varphi_{X+Y}(t)=E\left(e^{it(X+Y)}\right)=E\left(e^{itX}e^{itY}\right)=E\left(e^{itX}\right)E\left(e^{itY}\right)=\varphi_X(t) \varphi_Y(t)</math>
*ניתן לחשב את המומנטים (אם הם קיימים) על ידי גזירת הפונקציה האופיינית:

:<math>\operatorname{E}\left(X^n\right)
 = i^{-n}\, \left[\frac{d^n}{dt^n} \varphi_X(t)\right]_{t=0} \,\!</math>

==דוגמאות==
{|class="wikitable"
|-
! התפלגות
! הפונקציה האופיינית
|-
| התפלגות מנוונת
| <math>\, e^{ita}</math>
|-
| התפלגות בינומית
| <math>\, (1-p+pe^{it})^n</math>
|-
| התפלגות פואסון
| <math>\, e^{\lambda(e^{it}-1)}</math>
|-
| התפלגות אחידה רציפה
| <math>\, \frac{e^{itb} - e^{ita}}{it(b-a)}</math>
|-
| התפלגות נורמלית
| <math>\, e^{it\mu - \frac{1}{2}\sigma^2t^2}</math>
|-
| התפלגות כי בריבוע
| <math>\, (1 - 2it)^{-k/2}</math>
|-
| התפלגות קושי
| <math>\, e^{ix_0t -\gamma|t|}</math>
|-
| התפלגות מעריכית
| <math>\, (1 - it\lambda^{-1})^{-1}</math>
|-
|}

==קישורים חיצוניים==
* 

קטגוריה:תורת ההתפלגויות
טריק דאדי

טריק דאדי (באנגלית: Trick Daddy; נולד ב-23 בספטמבר 1973) הוא שם הבמה של מוריס יאנג, ראפר אמריקאי ממיאמי.

== חייו ==
יאנג נולד במיאמי, פלורידה. שנים רבות פעל יאנג במחתרת המקומית של ההיפ הופ ופרץ לתודעה הציבורית בשנת 1996 כאשר השתתף בשירו של לותר קמפל "Scarred" שהפך ללהיט גדול. הראפר הצעיר והלא מוכר זכה להתעניינות אצל מאזינים וחברות תקליטים. זמן קצר לאחר צאת השיר חתם יאנג בחברת התקליטים 'Slip-n-Slide Records'. אלבום הבכורה שלו "Based on a True Story", שיצא בשנת 1997 תחת השם טריק דאדי דולרס הצליח במידה בינונית.

לקראת האלבום השני שלו, "www.thug.com" שיצא שנה לאחר מכן הוא הוריד את ה'דולר' משמו ונותר 'טריק דאדי'. הסינגל הראשון והיחידי מהאלבום, "Nann Nigga" הפך ללהיט והגיע למקום השלישי במצעד ההיפ הופ של בילבורד.

בשנת 2000 החתימה אטלנטיק רקורדס את טריק דאדי והוציאה את אלבומו השלישי, "Book of Thugs: Chapter AK Verse 47". הסינגל החשוב והמצליח ממנו הוא "Shut Up". בהמשך מכל אלבום יצא לטריק דאדי לפחות סינגל אחד שהצליח מאוד. האלבום הרביעי שלו, "Thugs Are Us" יצא בשנת 2001 וכלל את הסינגל "I'm a Thug". האלבום החמישי שלו "Thug Holiday" שיצא בשנת 2003 כלל את הסינגל "In da Wind" שהוכרז על ידי המבקרים כשיר המעניין ביותר שלו. בשנת 2004 יצא אלבומו השישי "Thug Matrimony: Married to the Streets" בו הסינגל "Let's Go", הדואט עם טוויסטה בהפקת ליל ג'ון בו הוא מסמפל את הגיטרה של אוזי אוסבורן מהשיר "Crazy Train". זה השיר המצליח ביותר של טריק עד כה. באותה שנה הוא השתתף בשיר "What's Happnin!" של Ying Yang Twins שזכה להצלחה. בשנת 2006 יצא אלבומו השביעי Back" by Thug Demand" עם הסינגל "Tuck Ya Ice" אשר לא הצליח כמו הסינגלים הקדומים. בין האלבום השביעי לאלבומו הבא Finally Famous: Born a Thug, Still a Thug הוא השתתף בשירים רבים של חברים כמו דיג'יי חאלד, פיטבול, ריק רוס. האלבום "Finally Famous: Born a Thug, Still a Thug" יצא בספטמבר, 2009 בחברת התקליטים העצמאית שלו, Dunk Ryders Records.

בשנת 2009 השתתף טריק דאדי בסרט עוד יום אחד, בתור רומאן, סוחר סמים ערמומי ורודף נשים. הסרט עוסק בהצטלבות חייהם של ראפר צעיר ושאפתן וראפר ותיק ומצליח במשך יום שלם.

טריק דאדי סובל ממחלת הלופוס, אך הוא הפסיק את הטיפול הרפואי בטענה כי הוא איננו מועיל לו.

== אלבומים ==
* 1997 Based on a True Story
* 1998 www.thug.com
* 2000 Book of Thugs: Chapter AK Verse 47
* 2001 Thugs Are Us
* 2002 Thug Holiday
* 2004 Thug Matrimony: Married to the Streets
* 2006 Back by Thug Demand
* 2009 Finally Famous: Born a Thug, Still a Thug

== קישורים חיצוניים ==
* 

* [https://web.archive.org/web/20070202180704/http://www.trickdaddy.com/ אתר האינטרנט הרשמי של טריק דאדי]

קטגוריה:ראפרים אמריקאים
קטגוריה:אמנים אמריקאים הידועים בשם במה
קטגוריה:מפיקי היפ הופ אמריקאים
קטגוריה:אמני קאש מאני רקורדס
קטגוריה:אמריקאים שנולדו ב-1973
כדורגל שולחן

שולחן כדורגל שולחן טיפוסי
כדורגל שולחן במהלך [[האקאתון של ויקימדיה]]
כדורגל שולחן הוא משחק שולחן שבו מותר 360 המיועד לשניים עד ארבעה שחקנים, המבוסס על עקרונות משחק הכדורגל. המשחק מדמה משחק כדורגל, בין שתי קבוצות של בובות שחקנים המסתובבים על גבי מוטות ומטרתם לפגוע בכדור ולהכניס אותו לשער היריב. באנגלית מכונה המשחק פוסבול (Foosball).
== היסטוריה ==
המשחק קיים בגרסאות שונות כבר משנות ה-90 של המאה ה-19, אולם הוא הומצא כפי שהוא מוכר כיום ב-1921 על ידי הארולד סיריס טורטון (Harold Searles Thorton), ונרשם כפטנט בבריטניה ב-1923.
טורטון שהיה אוהד שרוף, רצה להמציא משחק דמוי כדורגל שניתן לשחק בבית. קופסת גפרורים שימשה לו כהשראה. דודו האמריקאי של הארולד, לואיס, הושפע מהרעיון ורשם אותו כפטנט בארצות הברית ב-1927 שם הפך המשחק לפופולרי ביותר.
== תיאור ==
גודלו של שולחן כדורגל מקצועי הוא: 152 ס"מ אורך, 46 ס"מ רוחב ו-80 ס"מ גובה, אולם קיימים גם דגמים מוקטנים המיועדים למשחק נוער וילדים.
השולחן תחום מכל צדדיו ולו 8 צירים עם שחקנים, ושני שערים. לצורך "הגשת" הכדור לתחילת המשחק קבועים שני חורים בצידי המגרש דרכם מכניסים את הכדור.
כל שחקן שולט ב-4 צירים ועליהם אחד עשר שחקנים המחוברים לציר במותניהם באופן המאפשר לסובב את השחקן. חלוקת השחקנים לצירים:

שחקן - תמונת תקריב
{| border="1" cellpadding="5" style="border-collapse: collapse;"
|- bgcolor="#FF9999"
| שורה 1 || שוער || שחקן אחד
|- bgcolor="#FF9999"
| שורה 2 || הגנה || שני שחקנים
|- bgcolor="#9999FF"
| שורה 3 || חלוץ יריב || שלושה שחקנים
|- bgcolor="#FF9999"
| שורה 4 || קשר || חמישה שחקנים
|- bgcolor="#9999FF"
| שורה 5 || קשר יריב || חמישה שחקנים
|- bgcolor="#FF9999"
| שורה 6 || חלוץ || שלושה שחקנים
|- bgcolor="#9999FF"
| שורה 7 || הגנה יריב || שני שחקנים
|- bgcolor="#9999FF"
| שורה 8 || שוער יריב || שחקן אחד
|}
בעזרת הצירים יכול השחקן להזיז את שחקניו לצדדים ולהגן על השער, או "לבעוט" על ידי סיבוב השחקן.

המשחק נפוץ במועדוני ביליארד, ובמועדוני פעילות לנוער. 

==בתרבות==
* המשחק נזכר בסדרה "חברים" כמשחק האהוב על ג'ואי וצ'נדלר.
* סרט אנימציה ארגנטינאי בשם "שפיצים" עוסק בבובות של שולחן כדורגל. 
* באחד מפרקי הסדרה "סיפורי סומסום" צחי (דרור קרן) בנה שולחן כדורגל עם בובות כדורגל בצורת צפרדעים. 
* מערכון של "הקומדי סטור" עסק בשולחן כדורגל.
* אחד התשדירים נגד אלימות ששודרו בשנות האלפיים המוקדמות בטלוויזיה החינוכית בכיכובם של ג'יל בן דוד ואסתי זקהיים היה סביב שולחן כדורגל.

==קישורים חיצוניים==

קטגוריה:משחקי כדור
קטגוריה:משחקים
מיצובישי לנסר

מיצובישי לנסר היא מכונית משפחתית שיוצרה על ידי חברת המכוניות היפנית מיצובישי מוטורס משנת 1973 עד אוגוסט 2017. החברה מכרה עד כה בסביבות 6 מיליון יחידות.<ref></ref>

בשנת 1993 יצא במקביל דגם הסופר לנסר בעל מנוע ה-1600 סמ"ק ו-113 כוח סוס 4g92 אבל ייצורו נמשך עד 1997. מ-1998 נמכר (בישראל) בגרסת הסטיישן עד שנת 2000 ובחלק מהשווקים באסיה עד שנת 2000 ובשנת 2000 יצא הלנסר סדיה שהייתה רק לשווקים באסיה ובאמריקה עם מנוע ה-1600 סמ"ק ו-120 כוח סוס ב-2004 יצא הלנסר החדשה לימים קראו לה לנסר קלסיק גם הוא בעל מנוע 1600 סמ"ק ו-98 כוח סוס 4g18 שהיה שדרוג של ה-4g92 בנוסף הלנסר קלאסיק הגיעה גם בגרסת ספורט ידנית בעלת מנוע 2000 סמ"ק המפיק 135 כוח סוס 4g63. וב-2008 יצא דור חדש בעל מנועי 1500 סמ"ק (4a91) ו-1800 סמ"ק (4b10) ודגם ה״לנסר ספורטבק״ שהיא בעצם הלנסר במרכב האצבק וצוידה במנוע 1800 סמ"ק. בשנת 2012 עברה מיצובישי לנסר מתיחת פנים. מנוע ה-1500 סמ"ק הוחלף ל-1600 סמ"ק, חיצונית הדגם השתנה וזכה לשם ״Jet-Fighter".

מיצובישי לנסר מודל 2008 עם מנוע 1.8 ליטר (1800 סמ"ק) הפיקה 140 כוחות סוס ונחשבה למכונית משפחתית חזקה. קיבולת מיכל הדלק הייתה 59 ליטר.

הדגמים המשפחתיים פרוטון ווירה (2003–2009) ו-פרוטון אינספירה (2010–2015) מתוצרת יצרנית הרכב המלזית "PROTON Holdings" התבססו על דגם "מיצובישי לנסר".

== בישראל ==
ייבוא המיצובישי לנסר לישראל החל בשנת 1989, עם מנוע (4g15) בנפח 1500 סמ"ק ו-8 שסתומים. ב-1991 החל שיווק של מכוניות עם מנועים בעלי 12 שסתומים. הלנסר נמכרה בישראל עד 2017.

==גלריית תמונות==
{| align=center
|<gallery widths="200px" heights="200px" perrow="3">
קובץ:Mitsubishi Lancer 1973 - 79 Hyde Park in Fall.jpg|שמאל|הדור הראשון של מיצובישי לנסר
קובץ:מיצובישי לנסר.jpg|thumb|מיצובישי לנסר בישראל, 25 באפריל 2021
</gallery>
|}

== קישורים חיצוניים ==

* 
* 

==הערות שוליים==

קטגוריה:מכוניות משפחתיות
קטגוריה:דגמי מכוניות שהושקו ב-1973
קטגוריה:כלי רכב יפניים
קטגוריה:כלי רכב המיוצרים בפיליפינים
קטגוריה:כלי רכב המיוצרים בהודו
קטגוריה:כלי רכב המיוצרים באינדונזיה
קטגוריה:כלי רכב המיוצרים בסין
קטגוריה:כלי רכב המיוצרים בטאיוואן
קטגוריה:כלי רכב המיוצרים בתאילנד
קטגוריה:כלי רכב המורכבים בוונצואלה
קטגוריה:כלי רכב המיוצרים בברזיל
לנסר
אנטון סמיונוביץ' מקרנקו

אנטון סמיונוביץ' מקרנקו (באוקראינית: Антон Семенович Макаренко; ברוסית: Антон Семёнович Макаренко; 13 במרץ 1888 – 1 באפריל 1939) היה סופר ומחנך אוקראיני וסובייטי, אחד המייסדים של הפדגוגיה הסובייטית, אשר פיתח את התאוריה והמתודולוגיה של חינוך בשלטון עצמי קולקטיבי של הילדים, ושל שילוב עבודה של הילדים במסגרת מערכת החינוך.

== חייו ==
נולד בבילופיליה. הוא סיים קורס שנתי למורים ובין השנים 1905–1914 עבד כמורה עממי בבית ספר של ילדי עובדי הרכבת בקריוקוב (Krjukov שבמחוז צ'רניהיב) ובדולינסקיה (Dolinskaja). נסע לפולטבה, שם סיים בהצטיינות יתרה בשנת 1917 את הסמינר למורים המקומי, חזר ללמד תקופה קצרה בקריוקוב והתמנה למנהל בית ספר עירוני בפולטבה.

את המושבה הראשונה שנועדה לחנך ילדי רחוב, כולל עבריינים צעירים, אשר התייתמו במהלך מלחמת האזרחים ברוסיה הקים בספטמבר 1920 בשולי העיר פולטבה. ב-1926 העביר את "המושבה על שם גורקי" מפולטבה לחרקוב שהייתה עיר הבירה של הרפובליקה הסובייטית הסוציאליסטית האוקראינית וכעבור שנה הקים לידה את המושבה העמלנית על שם פליקס דזרז'ינסקי שנתמכה על ידי הצ'קה וניהל את שתיהן.
למרות התנגדות השלטונות הסובייטיים ל"ניסויים" של מקרנקו בתחילת דרכו, החל הממסד בהדרגה לראות במושבות שלו הצלחה גדולה של החינוך והשיקום הקומוניסטיים. בין רעיונות המפתח שלו היו גישת "עזור לבן האדם ככל האפשר, וכבדהו ככל האפשר", השימוש בלחץ חברתי חיובי על הפרט, וגישת הניהול העצמי של הקולקטיב. הוא גם התנגד לעונשים גופניים.

בתחילת שנות ה-30 הוא עבר לקייב בו הוא היה אחראי על ארגון פנימיות לילדים. בתחילת הטיהורים הגדולים מספר עובדים שלו נעצרו. בהוראה ישירה של ראש שרותי נ.ק.ו.ד באוקראינה סובייטית שמו של מקרנקו נמחק מהודאות של נאשמים על כך שגם הוא היה מעורב בפעילות נגד השלטון. לאחר מספר שנים מקרנקו עבר למוסקבה והחל להתרכז בפעילות ספרותית בלבד. 

מקרנקו כתב כמה ספרים, ביניהם את "הפואמה הפדגוגית" (Педагогическая поэма) שמבוסס על הניסיון שלו בפעילות חינוכית. הספר היה פופולרי במיוחד בברית המועצות ויצא לאור בעברית בשנת 1941 בתרגומו של אברהם שלונסקי.

נפטר במוסקבה ונטמן בבית העלמין נובודוויצ'יה.

==מספריו שתורגמו לעברית==
*הפואמה הפדגוגית, מרחביה: הקבוץ הארצי השומר הצעיר 1941
*דגלים על המגדלים, י. שמעוני 1953
*החינוך בבית ההורים, כפיר 1954
*ספר להורים: כתבים ספרותיים-פדגוגיים, מרחביה: הקיבוץ הארצי השומר הצעיר 1955
*על חינוך הנוער, הקיבוץ המאוחד 1961

==קישורים חיצוניים==
* 
* 

==הערות שוליים==

קטגוריה:אמנים שעל שמם כוכב לכת מינורי
קטגוריה:אישים הקבורים בבית העלמין נובודוויצ'יה
קטגוריה:אנשי חינוך סובייטים
קטגוריה:סופרים סובייטים
קטגוריה:מקבלי עיטור הדגל האדום של העמל
קטגוריה:אישים שהונצחו על בולי ברית המועצות
קטגוריה:ילידי 1888
קטגוריה:אוקראינים שנפטרו ב-1939
קטגוריה:סובייטים שנפטרו ב-1939
מאורו פיקוטו

מאורו פיקוטו הוא דיג'יי ויוצר מוזיקת טראנס איטלקי. לשעבר חבר בהרכב היורו דאנס Cappella. בין היצירות המוכרות שלו אפשר למנות את "Come Together", "Comodo", "Pulsar", "Lizard" ועוד. כיום פיקוטו נמנה בין התקליטנים הטובים בעולם והטוב ביותר באיטליה.
נכון ל-2010 פיקוטו הוא בעלים של הלייבל 'Bakerloo Music' ומפיק של ליין 'Meganite' הנערך כל חמישי במועדון Privilege באיביזה, שנכנס לספר השיאים של גינס על היותו המועדון הגדול בעולם.

==ביוגרפיה==
פיקוטו נולד ב-25 בדצמבר 1966 בעיירה בשם 'קאבור' ליד טורינו. מגיל נעורים חלם להיות יוצר מוזיקה אך הבין שקודם עליו להיות דיג'יי. בשנת 1989 לאחר שניצח בתחרות תקליטנים מקומית הוא פגש את דניאל דבולי, חבר בהרכב הדאנס בלאק בוקס שהיה שם כדי לקדם את הסינגל שלהם "Ride on Time". פיקוטו ודבולי הפכו לחברים ודבולי נתן לפיקוטו להיכנס לתחום ההפקה. בשנת 1991 הוציא את הסינגל הראשון שלו, "We Gonna Get" תחת השם RAF שהפך ללהיט באירופה. עם הצלחת הסינגל הפך שמו לשם מבוקש וזמרים/הרכבים רבים שלחו אליו בקשות שיבצע הפקות לשירים שלהם ורמיקסים.

בשנת 1996 הוציא סינגל ראשון תחת שמו מאורו פיקוטו ""Bakerloo Symphony" הגיע למקום הראשון במצעד הלהיטים האיטלקי ושהה שם במשך תשעה שבועות. באותה שנה פיקוטו הפך לבעלים של Media Records.

הסינגל ""Komodo (Save a Soul)" שיצא בשנת 2000 הגיע למקום ה-13 במצעד האנגלי (הגבוה ביותר שאליו הגיע) והפך את פיקוטו לאומן בעל שם עולמי ואף הגיע איתו לתוכנית המוזיקה הפופולרית של בי.בי.סי, 'Top of the Pops' והיה הדיג'יי הראשון שתיקלט בשידור חי בתוכנית. באותה שנה הוא הוציא את אלבום הבכורה שלו "The Album". פיקוטו המשיך לשחרר להיטים וגם לעשות רמיקסים לאמנים רבים כגון: U2, יורק, ג'ימי סאמרוויל, Pet Shop Boys ועוד. בשנת 2002 פיקוטו הקים את הלייבל 'Bakerloo Music' והוציא דרכו חמישה אלבומים נוספים.

במהלך הקריירה שלו הוא זכה בפרסים רבים, ביניהם: התקליטן הבינלאומי הטוב ביותר, בטקסי פרסי המוזיקה בגרמניה, דנמרק, שוודיה, אירלנד, ספרד והולנד. המפיק הטוב ביותר והשיר הטוב ביותר בטקס פרסי המוזיקה הגרמני, והדיג'יי הטוב ביותר בטקס פרסי המוזיקה של איביזה בשנת 2005.

==דיסקוגרפיה==
* 2000 The Album
* 2002 The Others
* 2000 Live in Ibiza
* 2006 Superclub
* 2007 Now & Then
* 2008 Meganite Ibiza

==קישורים חיצוניים==
* 

* [http://www.meganite.co.uk/mauropicotto.php אתר האינטרנט של מאורו פיקוטו]

קטגוריה:תקליטנים איטלקים
קטגוריה:מוזיקאים איטלקים
קטגוריה:רמיקסרים
קטגוריה:איטלקים שנולדו ב-1966